Watu kapur utawa kang diarani watu gamping kawujud saka pirang-pirang cara. Cara organik, cara mekanik, lan cara kimia. Watu kapur kang ana ing alam akèh-akéhé kawujud saka cara organik. Watu kapur jinis iki kawujud saka thothok utawa omah kerang lan bekicot, foraminifera utawa ganggang kang ngendhap. Kajaba iku uga kawujud saka kéwan-kéwan koral utawa kerang. Watu kapur rupané ana sing putih susu, klawu enom, klawu tuwa, coklat nganti ireng. Werna iki gumantung saka mineral kang nyusun watu kapur.